OTK:n tulitikkutehdas

OTK:n tulitikkutehdas toimi 1926–1975 Tampereella Särkänniemen kaupunginosassa. Osuustukkukauppa OTK:n omistama kaksikerroksinen tehdas rakennettiin vuosina 1925–1926. Näsijärven rannalla sijainneessa tehtaassa työskenteli 1930-luvulla 70–80 työntekijää. Tulitikkujen valmistukseen käytetyt haapatukit tuotiin uittamalla tehtaan varastoalueelle. Tehdas oli OTK:n omistuksessa vuoteen 1969 saakka, jolloin tehtaan omistajaksi tuli Keskon, OTK:n ja SOK:n yhteisesti omistama Finn-Match Oy. Tulitikkutehtaan toiminta päättyi Särkänniemessä vuonna 1975, kun tulitikkujen valmistus siirrettiin Jyväskylän maalaiskunnan Vaajakoskelle.

Tulitikkutehtaan tehdasrakennus siirtyi vuonna 1975 autokauppias Pekka Mäkisen omistamalle Autotalo Pekka Mäkiselle. Tehtaan tontin omistaa Tampereen kaupunki, mutta Pekka Mäkiselle oli tonttiin vuokrasopimus vuoteen 2025 saakka.Tampereen keskustan rantojen käytön historia 1700-luvulta lähtien, Tampereen kaupunki Maankäytön suunnittelu 2013, luku 2.13 

Entisestä tulitikkutehtaan kiinteistöstä tuli Autotalo Pekka Mäkisen viimeinen toimipiste, johon siirrettiin vaihtoautoja ja muuta kalustoa toisista toimipisteistä sitä mukaa, kun toiminta niissä päättyi. Vielä 1980-luvun alussa Mäkisellä oli satoja kuorma-autoja varastoituna Hatanpäänvaltatie 17:ssä ja 21:ssä olleille tonteille. Kun Mäkisen liikkeen toiminta siirtyi kokonaan Santalahden kiinteistöön, oli kuorma-autoja jäljellä vielä 200–400 kappaletta, ja yrityksen palveluksessa oli kolme henkilöä. Viimeisinä vuosina Mäkinen hoiti yritystään yksin. Mäkisen kuoleman jälkeen Santalahden kiinteistön alueella vielä jäljellä olleet autot on vähitellen joko myyty alan harrastajille tai viety romutettavaksi. 
Tehtaan kunnostus

Tehdasrakennus on edelleen olemassa, mutta se joutui kylmilleen 1990-luvulla ja on sittemmin kärsinyt ilkivallasta ja tulipaloista.Ladaboard: Autotalo Pekka Mäkisen/Tampereen tulitikkutehtaan historiaa-keskustelu (myös kuvia Mäkisen autoista)Syrjäseutu urban exploration blogi 7.11.2014 : Tampereen Santalahti vuosina 2007-2009 Tehdas on ollut suosittu graffitimaalarien paikka, mutta se korjataan, ja rakennukseen tulee päiväkoti ja asuntoja.Harju, Jukka: Tampere rakentaa veden ja ilkivallan tuhoamasta tulitikkutehtaasta päiväkodin Helsingin Sanomat. 10.2.2019.

 Katso myös 
 Haarlan paperitehdas
 Näsijärven Pahvitehdas
 Santalahden paperitehdas

 Lähteet 


Aiheesta muualla 

 Santalahden teollisuusrakennusten historiaa

Luokka:Tampereen rakennukset ja rakennelmat
Luokka:Suomen teollisuushistoria
Luokka:Edistysmielinen osuustoiminta
Luokka:Särkänniemi (kaupunginosa)